**TEHNISKĀ SPECIFIKĀCIJA/ TEHNISKAIS PIEDĀVĀJUMS**

Iepirkumam

“Pirmstiesas izmeklēšanas efektivitātes novērtēšanas kritēriju un to piemērošanas metodikas pētījuma pakalpojumi”

(iepirkuma identifikācijas Nr. IeM VP 2020/51 IDF)

***PRETENDENTS AIZPILDA 3. TABULU (PRETENDENTA TEHNISKAIS PIEDĀVĀJUMS).***

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pretendenta nosaukums)

***1.tabula (Tehniskā specifikācija – Situācijas apraksts)***

|  |  |
| --- | --- |
| **Termini** | KL - Krimināllikums, KPL- Kriminālprocesa likums, IeM - Iekšlietu ministrija, VP - Valsts policija, VK – Valsts kontrole, IeM IC – Iekšlietu ministrijas Informācijas centrs. |
| **Darba uzdevums:** | Veiktpētījumu, izstrādājot optimālas slodzes noteikšanas kritērijus un metodiskās rekomendācijas regulārai smagu un sevišķi smagu noziegumu pirmstiesas izmeklēšanas darba uzskaitei, novērtēšanai, uzraudzībai un kontrolei. |
| **Situācijas apraksts:** | Valsts pārvaldes darbības efektivitāte kopumā, tai skaitā katras iestādes darbības efektivitāte, ir atzīta par vienu no būtiskākajiem priekšnoteikumiem valsts pārvaldes organizēšanā, kas nosaka pienākumu vērtēt rīcības un sasnieguma efektivitāti un, ja nepieciešams, veikt organizatoriskās pārmaiņas. Valsts pārvaldes reformu plāns 2020 paredz pastāvīgu plānoto izdevumu pārskatīšanu uz iestāžu darbības efektivitātes un produktivitātes celšanas rēķina, vienkāršojot procesus un rīkus.  Valsts kontrole (VK), veicot lietderības revīziju savā 2017.gada 20.septembra ziņojumā “Vai pirmstiesas izmeklēšana Valsts policijā ir efektīva?” norādīja, ka Iekšlietu ministrija (IeM) kā vadošā valsts pārvaldes iestāde iekšlietu nozarē, kas ietver noziedzības apkarošanas apakšnozari, kuras funkcijās ietilpst iekšlietu politikas izstrāde, kā arī iekšlietu politikas īstenošanas organizēšana un koordinēšana, un kuras padotībā atrodas Valsts policija (VP), nav izvirzījusi VP kā izmeklēšanas iestādei, kura izmeklē 95% valstī reģistrēto noziedzīgo nodarījumu, sasniedzamos rezultātus izmeklēšanas darba efektivitātes un kvalitātes palielināšanā.  IeM darbības stratēģijā 2014.-2016.gadam bija noteikts uzdevums - paaugstināt noziedzīgo nodarījumu izmeklēšanas efektivitāti, īstenojot pasākumus kriminālprocesu izmeklēšanas vienkāršošanai un darba organizācijas pilnveidošanai, savukārt IeM darbības stratēģijā 2017.-2019.gadam tika dots uzdevums VP savā darbības stratēģijā noteikt rezultatīvos rādītājus un to skaitliskās vērtības operatīvās darbības un noziedzīgu nodarījumu apkarošanas jomā, ņemot vērā izmeklējamo noziedzīgo nodarījumu smagumu un pirmstiesas izmeklēšanas pabeigšanu noteiktā termiņā, IeM darbības stratēģijas 2020.-2022. gadam jaunais koncepts tapis, ņemot vērā Valsts kancelejas sagatavoto progresa ziņojumu par Valsts pārvaldes reformu plānu 2020 un balstīts uz Iekšlietu nozares stratēģijas mērķu karti. Tomēr jāatzīmē, ka IeM noteiktie politikas rezultātu sasniegšanas rādītāji neraksturo sasniedzamos rezultātus pirmstiesas izmeklēšanas efektivitātes uzlabošanai.  VK lietderības revīzijas ziņojumā “Vai pirmstiesas izmeklēšana Valsts policijā ir efektīva?” secināja, ka IeM nav izveidojusi sistēmu, kā novērtēt VP pirmstiesas izmeklēšanas darba efektivitāti, jo nav noteikti ne sasniedzamie rezultāti, ne to novērtēšanas rādītāji. Netiek arī uzkrāta informācija, kas būtu kvalitatīvi izmantojama KPL regulējuma pilnveidošanas detalizētākas analīzes veikšanai.  VP savā darbības stratēģijā 2017. – 2019.gadam darbības virzienā – Noziedzības apkarošana - izvirzīja rezultatīvos rādītājus pirmstiesas izmeklēšanas kvalitātes uzlabošanas pasākumu novērtēšanai. Veikto pasākumu gaitā tomēr ir pierādījies, ka šie rezultāti aptver tikai administratīvo vai t.s. vadības jomu, bet nav pielietojami izmeklēšanas procesa, kā arī individuālai darbības efektivitātes vērtēšanai.  2019.gadā VP kopā tika paredzētas 1043 izmeklētāju amata vietas, no tām aizpildītas bija 833, bet vakantas – 210.  Saskaņā ar IeM IC statistikas datiem 2019.gadā valstī reģistrēti 39 906 noziedzīgi nodarījumi. Pēc teritorijas valstī reģistrēto noziedzīgo nodarījumu skaits 2019.gadā Rīgas un Pierīgas reģionā bija 21705, Zemgales reģionā – 5484, Latgales – 5278, Kurzemes – 3874, bet Vidzemes reģionā 3502. Lielāko valstī reģistrēto noziedzīgo nodarījumu īpatsvaru pēc smaguma pakāpēm veido mazāk smagi noziegumi, tiem seko smagi noziegumi, kriminālpārkāpumi un sevišķi smagi noziegumi. 2019.gadā VP reģistrēti 22 815 mazāk smagi noziegumi, smago noziegumu skaits bija 10 073, kriminālpārkāpumu skaits – 2739, bet sevišķi smago noziegumu – 1836.  2019.gadā VP kopā uzsākti 36 517 kriminālprocesi, Kurzemes reģionā tādu bija 3309, Latgales reģionā – 4773, Vidzemes reģionā – 3497, Zemgales reģionā – 5537, bet Rīgas reģionā – 19061.  Attiecībā uz 2019.gadā VP uzsākto kriminālprocesu skaitu sadalījumu pēc smaguma pakāpēm, visvairāk uzsākti kriminālprocesi par mazāk smagu noziegumu izdarīšanu – 20 583 jeb 56,4% no kopējā uzsākto kriminālprocesu skaita, tiem seko uzsāktie kriminālprocesi par smagiem noziegumiem – 8382 jeb 23%, par kriminālpārkāpumiem – 2544 jeb 7% un sevišķi smagiem noziegumiem - 1444 jeb 4%.  VP uz prokuratūru kriminālvajāšanas uzsākšanai 2019.gadā nosūtīja 10 690 kriminālprocesus (t.sk. 7401 no 2019.gadā uzsāktajiem kriminālprocesiem). 2019.gadā sadalījumā pa VP reģionu pārvaldēm uz prokuratūru kriminālvajāšanas uzsākšanai tika nosūtīti kriminālprocesi: Rīgas RP – 4545 kriminālprocesi (t.sk. 2760 no 2019.gadā uzsāktajiem kriminālprocesiem); Zemgales RP – 1996 kriminālprocesi (t.sk. 1446 no 2019.gadā uzsāktajiem kriminālprocesiem); Latgales RP – 1627 kriminālprocesi (t.sk. 1258 no 2019.gadā uzsāktajiem kriminālprocesiem); Vidzemes RP – 1219 kriminālprocesi (t.sk. 960 no 2019.gadā uzsāktajiem kriminālprocesiem); Kurzemes RP – 1138 kriminālprocesi (t.sk. 919 no 2019.gadā uzsāktajiem kriminālprocesiem).  Tāpat 2019.gadā VP reģionu pārvaldes pieņēma lēmumus par kriminālprocesu izbeigšanu attiecīgi: Rīgas RP – 19 907 kriminālprocesus (t.sk. 1900 no 2019.gadā uzsāktajiem kriminālprocesiem ); Zemgales RP – 4919 kriminālprocesus (t.sk. 817 no 2019.gadā uzsāktajiem kriminālprocesiem); Kurzemes RP – 3518 kriminālprocesus (t.sk. 481 no 2019.gadā uzsāktajiem kriminālprocesiem); Latgales RP – 3141 kriminālprocesu (t.sk. 834 no 2019.gadā uzsāktajiem kriminālprocesiem ); Vidzemes RP – 2769 kriminālprocesus (t.sk. 489 no 2019.gadā uzsāktajiem kriminālprocesiem).  Savukārt par atklātiem 2019.gadā VP struktūrvienībās kopumā tiek uzskaitīts 13051 kriminālprocess ar 19246 noziedzīgiem nodarījumiem (t.sk. 8490 kriminālprocesi ar 12163 noziedzīgiem nodarījumiem no 2019.gadā uzsāktajiem noziedzīgajiem nodarījumiem).  2019.gadā no atskaites periodā uzsāktajiem VP Rīgas reģiona pārvaldē par atklātiem tiek uzskaitīti 3072 kriminālprocesi ar 4471 noziedzīgu nodarījumu, VP Zemgales reģiona pārvaldē – 1673 kriminālprocesi ar 2207 noziedzīgiem nodarījumiem, VP Latgales reģiona pārvaldē – 1490 kriminālprocesi ar 2155 noziedzīgiem nodarījumiem, VP Vidzemes reģiona pārvaldē – 1101 kriminālprocess ar 1609 noziedzīgiem nodarījumiem, VP Kurzemes reģiona pārvaldē – 1093 kriminālprocesi ar 1624 noziedzīgiem nodarījumiem.  Valsts policijai ir aktuāls jautājums - kā izmērīt, vai sasniegtie rādītāji liecina par efektīvu darba organizāciju? Vai izmeklētāji strādā ar pilnu atdevi, vai iestādei ir pietiekoši personāla resursi, lai sniegtu sabiedrībai drošības sajūtu?  Minēto statistisko datu uzskaitījums liecina par kvantitatīvajiem rādītājiem, kas ir svarīgi, lai atspoguļotu pirmstiesas izmeklēšanas efektivitāti un ir pamatā matemātiskai slodzes aprēķināšanai struktūrvienībām. Neskatoties uz to, ka noteiktie sasniedzamie rezultatīvie rādītāji atskaites periodā VP struktūrvienībās ir izpildīti, ir veikts salīdzinājums ar iepriekšējā gada atskaites periodu, tomēr nav iespējams izdarīt secinājumus par noziedzīgo nodarījumu novēršanas un atklāšanas procesiem kā secīgu darbību. Ņemot vērā minēto, ir svarīgi noteikt optimālu pirmstiesas izmeklēšanas darba slodzi, izlietotos resursus un robežu, no kuras pirmstiesas izmeklēšanas process kļūst neefektīvs.  Pēc vienotas pieejas VP ir nepieciešams izveidot universālu metodiku pirmstiesas izmeklēšanas slodzes noteikšanai, kas nodrošinās iespēju visās VP kriminālpolicijas struktūrvienībās saskaņā ar tām noteikto kompetenci mērīt darba izpildes progresu.  2013.gadā Eiropas Komisijas pamatprogrammas „Drošības un brīvības garantēšana” īpašās programmas „Noziedzības profilakse un apkarošana” ietvaros tika īstenots projekts „Mazāk smagu noziegumu izmeklēšanas vienkāršošana ar mērķi sabalansēt nozieguma sabiedrisko bīstamību, radīto kaitējumu un izmeklēšanā izlietotos resursus” (turpmāk – projekts), pirms projekta uzsākšanas tika veikta priekšizpēte, izveidojot salīdzinoši vienkāršu formulu izmeklētāju slodzes un ieguldījumu noteikšanai VP. Projektā pamatā uzsvars likts uz VP resursu ieguldījumu kriminālpārkāpumu, mazāk smagu noziegumu izmeklēšanai, lai gan izpētei atlasīti arī smagi un sevišķi smagi noziegumi. Projekta rezultātā izstrādātas vadlīnijas par projektā iesaistīto valstu normatīvo regulējumu, praksi un problemātiku mazāk smagu noziegumu izmeklēšanas vienkāršoto formu piemērošanā un identificēti izmeklēšanas vienkāršoto formu optimālākie modeļi. Izmantojot projekta ietvaros iegūto informāciju un pieredzi, pamatojoties uz Ministru kabineta 2016. gada 6. aprīļa rīkojuma Nr. 248 "Par Valsts policijas attīstības koncepciju" 3. punktu,Iekšlietu ministrija un Valsts policija sadarbībā ar Tieslietu ministriju, Ģenerālprokuratūru un citām tiesību aizsardzības iestādēm sagatavoja likumprojektu “Grozījumi Kriminālprocesa likumā” (Nr. 1000/Lp12) (turpmāk – likumprojekts), paredzot kriminālprocesa izmeklēšanas vienkāršošanu, noziedzīga nodarījumasmagumam samērīgu izmeklēšanu, kā arī kriminālprocesa apturēšanas un izbeigšanas nosacījumu pārskatīšanu. Likumprojekts tika pieņemts 2018. gada 20. jūnijā un attiecīgie grozījumi KPL stājās spēkā 2018. gada 1. septembrī.  Lai arī projekta mērķis ir uzskatāms par sasniegtu - ir radīti priekšnoteikumi īstenot izmeklēšanu, kurā izlietotais resurss ir samērīgs ar noziedzīgā nodarījuma sabiedrisko bīstamību un tā rezultātā nodarīto kaitējumu, ir nepieciešams turpināt iesākto un izpētīt smagu un sevišķi smagu noziegumu pirmstiesas izmeklēšanas darba efektivitāti šī darba novērtēšanai, uzraudzībai un kontrolei. Īpaši svarīgi tas ir laikā, kad aktualizējas sabiedrības pārmetumi smagu un sevišķi smagu noziegumu gadījumos, un no policijas tiek sagaidīta īpaši ātra, efektīva un vienlaikus arī kvalitatīva izmeklēšana.  Vienlaicīgi, lai izpildītu arī VK rekomendācijas, IeM tiek īstenotas vairākas aktivitātes, kas saistītas ar iestādes funkciju un procesu optimizāciju ar mērķi veicināt efektīvu un lietderīgu iestādes resursu izmantošanu izvirzīto mērķu sasniegšanai, t.i. e-lietas ieviešana, Eiropas reģionālās attīstības fonda projekta "Jaunās paaudzes Integrētā iekšlietu informācijas sistēma" (IIIS2) ieviešana, Eiropas Komisijas Strukturālo reformu atbalsta programmas ietvaros īstenotie projekti “Iekšlietu nozares iestāžu efektivitātes paaugstināšana” pirmais un otrais posms (SRAP 1 un SRAP 2), kā arī projekta “Iekšlietu nozares iestāžu efektivitātes paaugstināšana” trešais posms (SRAP 3). SRAP 3 mērķis ir būtiski efektivizēt stratēģiskās plānošanas un darba izpildes vadības procesus iekšlietu nozarē. Projekta ietvaros tiks centralizēts stratēģiskās plānošanas un darba izpildes vadības process, kā arī ieviesta uz pierādījumiem balstīta SMART[[1]](#footnote-1) pieeja stratēģiskajā plānošanā un darba izpildes vadībā. SRAP 3 mērķis un galvenie uzdevumi izriet no SRAP 1 secinājumiem, kas vērsa uzmanību uz būtiskiem trūkumiem iekšlietu nozares stratēģiskās plānošanas un darba izpildes vadības procesos. Šīs nepilnības kavē efektīvu IeM un tās padotības iestāžu darbību un kavē visas nozares ilgtspējīgu attīstību. Tā kā SRAP 3 ietvaros paredzēta pilotprojekta īstenošana sadarbībā ar iekšlietu nozares iestādēm (jaunā modeļa ieviešana vienā politikas jomā – “noziedzības apkarošana”), pētījuma veikšanas visā posmā jānodrošina cieša sinerģija ar SRAP 3 ietvaros pētāmām jomām. |
| **Informācijas resursi:** | Iekšlietu ministrijas, Informācijas centra un Valsts policijas mājas lapas – [www.iem.gov.lv](http://www.iem.gov.lv) ; [www.ic.iem.gov.lv](http://www.ic.iem.gov.lv) ; [www.vp.gov.lv](http://www.vp.gov.lv) ; [www.likumi.lv](http://www.likumi.lv) u.c. publiski pieejamā informācija, Pasūtītājs apņemas nodrošināt ar visu nepieciešamo informāciju, kas nav publiski pieejama, bet ir nepieciešama līguma izpildei. Obligāti jāiepazīstas ar VK revīzijas ziņojumu “Vai pirmstiesas izmeklēšana Valsts policijā ir efektīva?”, Valsts policijas attīstības koncepciju, Iekšlietu ministrijas darbības stratēģiju 2020-2022, Valsts policijas rīcības plāniem un vadības uzdevumiem, kas ietver VP pašlaik noteiktos rezultatīvos rādītājus, projekta „Mazāk smagu noziegumu izmeklēšanas vienkāršošana ar mērķi sabalansēt nozieguma sabiedrisko bīstamību, radīto kaitējumu un izmeklēšanā izlietotos resursus” īstenošanas rezultātu, kas veikts Eiropas Komisijas pamatprogrammas „Drošības un brīvības garantēšana” īpašajā programmā „Noziedzības profilakse un apkarošana”. |
| **Obligātās pētījuma metodes:** | Kvalitatīvās un kvantitatīvās metodes |

***2.tabula (Tehniskā specifikācija – Darba uzdevumi)***

|  |  |  |  |  |
| --- | --- | --- | --- | --- |
| **Nr.**  **p.k.** | Uzdevums[[2]](#footnote-2) | Uzdevuma apraksts | Nodevuma apraksts, rezultāts[[3]](#footnote-3) | Izpildes termiņš |
| 1. **Izstrādāt optimālas slodzes noteikšanas kritērijus smagu un sevišķi smagu noziegumu pirmstiesas izmeklēšanā** | | | | |
|  | Izpētīt VP esošo sistēmu izmeklētāju slodzes noteikšanai sevišķi smagu un smagu noziegumu izmeklēšanai struktūrvienībās trīs līmeņos: iecirknis, VP reģiona Kriminālpolicijas birojs/pārvalde, galvenā pārvalde septiņos prioritāros noziedzības apkarošanas virzienos: slepkavības, ar narkotikām saistīti noziegumi, dzimumnoziegumi, cilvēktirdzniecība, zādzības, krāpšanas, noziedzīgi nodarījumi, kas apdraud tautsaimniecības intereses. Datu analīzei tiek atlasīti dati sākot no 2019.gada par VP kriminālpolicijas struktūrvienību lietvedībā esošiem kriminālprocesiem un noziedzīgiem nodarījumiem par – slepkavībām (KL 116.p., 117.p.), zādzībām (KL 175.p. trešā un ceturtā daļa), krāpšanām (KL 177.p. otrā un trešā daļa), narkotisko un psihotropo vielu aprites ierobežošanu (KL 253.1 p.trešā daļa, 255.p. otrā un trešā daļa, 256.p. 2.daļa (ja audzēšanā tiek izmantots speciāls aprīkojums un ierīces)), dzimumnoziegumiem (KL 159.p. otrā un trešā daļa, 160. trešā līdz sestā daļa, 166.p. otrā līdz piektā daļa), cilvēktirdzniecību (154.1.p., 285.2 p. 163.1 p., 164.p., 165.p., 165.1 p.), noziedzīgiem nodarījumiem, kas apdraud tautsaimniecības intereses (KL 221.p., 221.1 p.trešā daļa, 221.2p. trešā daļa).  Tehniskās specifikācijas 1. pielikumā norādīta statistika par smagu un sevišķi smagu noziedzīgu nodarījumu izmeklēšanas rezultātiem Valsts policijas struktūrvienībās prioritārās jomās, kas izmantojama veicot slodzes izpēti. Palīgmateriāls slodzes noteikšanas kritēriju izstrādei. | Uzdevuma ietvaros:   1. jāizpēta un jāizanalizē esošā izmeklētāju slodze visos līmeņos laika periodā no 2019.gada 1.janvāra līdz 2019.gada 31.decembrim šādās struktūrvienībās: VP Zemgales reģiona pārvaldes Jelgavas un Dobeles iecirkņos un VP Zemgales reģiona pārvaldes Kriminālpolicijas biroja nodaļās (divas), VP Latgales reģiona pārvaldes Daugavpils un Rēzeknes iecirknī un VP Latgales reģiona pārvaldes Kriminālpolicijas biroja nodaļās (divas), VP Kurzemes reģiona pārvaldes Liepājas un Ventspils iecirknī un VP Kurzemes reģiona pārvaldes Kriminālpolicijas biroja nodaļās (divas), VP Vidzemes reģiona pārvaldes Valmieras un Limbažu iecirknī un VP Vidzemes reģiona pārvaldes Kriminālpolicijas biroja nodaļās (divas), kā arī VP Rīgas reģiona pārvaldes Olaines un Saulkrastu iecirknī, Centra un Latgales iecirknī, VP Rīgas reģiona pārvaldes Kriminālpolicijas pārvaldes 1.biroja 1., 3. un 4. nodaļā, 2.biroja visās nodaļās (četrās), 3.biroja visās nodaļās (trīs), kā arī VP Galvenās kriminālpolicijas pārvaldes nodaļās, kuru kompetencē ir izmeklēt 1.1. uzdevumā minētos noziedzīgos nodarījumus (Kriminālizmeklēšanas pārvaldes visās nodaļās (trīs), Ekonomisko noziegumu apkarošanas pārvaldes visās nodaļās (trīs), Organizētās noziedzības apkarošanas pārvaldes 2. un 3.nodaļā); 2. jāveic izmeklētāju, viņu tiešo priekšnieku elektroniskas aptaujas (ne mazāk kā 100 kopā visos līmeņos: iecirknis, VP reģiona Kriminālpolicijas birojs/pārvalde, galvenā pārvalde), aptauju jautājumus saskaņojot ar Pasūtītāju, aptaujājamo sarakstu iesniegs Pasūtītājs), aptauju jautājumiem jāattiecas gan uz sākotnējo nepieciešamo izmeklēšanas darbību veikšanu notikuma vietā, gan nepieciešamo izmeklēšanas apjomu kriminālprocesu apturēšanai pēc KPL 400.panta pirmās daļas, gan izmeklēšanas darbību apjomu kriminālprocesos, kuros ir persona, kurai ir tiesības uz aizstāvību, t.sk. kriminālprocesi paātrinātajā kārtībā; 3. jāveic elektroniska operatīvajā grupā iekļauto amatpersonu aptauja (ne mazāk kā 100 personām, aptaujas jautājumus saskaņojot ar Pasūtītāju, e-adreses iesniegs Pasūtītājs), aptauju jautājumiem jāattiecas uz sākotnējo nepieciešamo izmeklēšanas darbību veikšanu notikuma vietā, gan nepieciešamo izmeklēšanas apjomu kriminālprocesu apturēšanai pēc KPL 400.panta pirmās daļas, gan izmeklēšanas darbību apjomu kriminālprocesos, kuros ir persona, kurai ir tiesības uz aizstāvību, t.sk. kriminālprocesi paātrinātajā kārtībā; 4. elektroniskajās aptaujās jāietver tādi jautājumi, lai varētu salīdzināt vienādu līmeņu struktūrvienības pēc veikto funkciju apjoma, sasniegtā rezultāta un veikto procesu kvalitātes, kā arī attiecīgās kategorijas noziedzīgā nodarījuma ietvaros. | Sagatavots un iesniegts Pasūtītājam izpētes rezultātu apraksts un sniegta prezentācija, ietverot konstatētās nepilnības un trūkumus slodzes vērtēšanā, sagatavoti priekšlikumi slodzes noteikšanas pilnveidošanai, sagatavots plāns turpmākai darbībai, izpētes rezultātu apraksts un plāns turpmākai darbībai iesniegts Pasūtītājam ar e-pasta starpniecību uz e-pasta adresi [pasts@vp.gov.lv](mailto:pasts@vp.gov.lv) .  Izpildītājs paredz laiku rezultātu saskaņošanai ar Pasūtītāju un trūkumu novēršanai.  Sniegta prezentācija ar Pasūtītāju saskaņotā laikā un veidā (klātienē vai attālināti atkarībā no epidemioloģiskās situācijas). | 60 (sešdesmit) dienu laikā no līguma noslēgšanas. |
|  | Definēt kritērijus pirmstiesas izmeklēšanas optimālās slodzes noteikšanaiun izlietoto resursu (darbstundu) uzskaitei, ņemot vērā 1.1. uzdevuma nodevuma rezultātus. | Definēti kritēriji pirmstiesas izmeklēšanas optimālās slodzes noteikšanai, visos trīs līmeņos - iecirknis, VP reģiona Kriminālpolicijas birojs/pārvalde, galvenā pārvalde, ietverot:   1. priekšlikumus pirmstiesas izmeklēšanā patērējamo cilvēkresursu aprēķiniem atbilstoši 1.1. uzdevumā definētajiem noziedzīgajiem nodarījumiem; 2. priekšlikumus darba uzskaites mērījumu veikšanai nepieciešamo datu uzkrāšanas un uzraudzības procesam. | Sagatavots un iesniegts Pasūtītājam izpētes rezultātu apraksts un sniegta prezentācija, kas ietver aprēķinus par pirmstiesas izmeklēšanā izlietotajiem resursiem, kā arī nepieciešamajiem resursiem nodrošinot kvalitatīvu un efektīvu pirmstiesas izmeklēšanu 1.1. uzdevumā definētajos noziedzīgajos nodarījumos un optimālo procesa virzītāja slodzi.  Iesniegts turpmākās darbības plāns.  Izpētes rezultātu apraksts un turpmākās darbības plāns iesniegts Pasūtītājam ar e-pasta starpniecību uz VP e-pasta adresi [pasts@vp.gov.lv](mailto:pasts@vp.gov.lv).  Pretendents paredz laiku rezultātu apraksta saskaņošanai ar Pasūtītāju un trūkumu novēršanai.  Sniegta prezentācija ar Pasūtītāju saskaņotā laikā un veidā (klātienē vai attālināti atkarībā no epidemioloģiskās situācijas). | 60 (sešdesmit) dienu laikā no 1.1. uzdevuma rezultāta prezentācijas sniegšanas. |
| 1. **Metodikas izstrāde regulārai pirmstiesas izmeklēšanas darba uzskaitei, novērtēšanai, uzraudzībai un kontrolei** | | | | |
|  | Izveidot metodiskās rekomendācijas pirmstiesas izmeklēšanā izlietoto resursu (darbstundu) uzskaitei un slodzes aprēķināšanai, kā arī analīzei visos līmeņos, lai noteiktu iestādes/ struktūrvienības un iesaistītāsamatpersonas individuālo efektivitāti, kā arī iespēju veikt savstarpējo salīdzināšanu visos līmeņos: iecirknis, VP reģiona Kriminālpolicijas birojs/pārvalde, galvenā pārvalde. | Uzdevuma ietvaros tiek izmantoti 1.1.-1.2. uzdevumu izpildes rezultāti, kurus nepieciešams integrēt vienotā IT arhitektūrā, pēc nepieciešamības Pasūtītājs organizē tikšanos ar IeM IC pārstāvjiem par nepieciešamajām datu uzkrāšanas pozīcijām. | Izstrādāts uzskaites, novērtēšanas, uzraudzības un kontroles mehānisms, kas nākotnē būs jāintegrē e- lietā un jāsasaista ar IIIS2.  Pasūtītājam tiek iesniegts gala ziņojums un sniegta prezentācija par pētījuma gaitā secināto ar metodiskajām rekomendācijām realizācijai, kas iesniegtas Pasūtītājam ar e-pasta starpniecību uz VP e-pasta adresi [pasts@vp.gov.lv](mailto:pasts@vp.gov.lv), kā arī notikusi rezultātu prezentēšana ar Pasūtītāju saskaņotā veidā un laikā (klātienē vai attālināti, atkarībā no epidemioloģiskās situācijas valstī). | 60 (sešdesmit) dienu laikā no 1.2. rezultāta prezentācijas sniegšanas. |
| **Pētījuma izstrādes laikā Izpildītājs saskaņo piedāvātos risinājumus ar Pasūtītāju, rakstiski (elektroniskā veidā) vienojoties par konkrētām aktivitātēm un to īstenošanas laikiem, kā arī nepieciešamības gadījumā veic korekcijas konkrētos risinājumos, ja minētās darbības neietekmē norises laiku un Izpildītāja sastādīto budžetu.** | | | | |

***3.tabula (Pretendenta Tehniskais piedāvājums)***

|  |  |  |
| --- | --- | --- |
| ***Nr.***  ***p.k.*** | **Prasība** | **Pretendenta piedāvājums** |
| Pretendents Tehniskajā piedāvājumā iesniedz plānotā pētījuma aprakstu atbilstoši Tehniskās specifikācijas prasībām (1., 2. tabula) norādot vismaz: | | |
|  | Plānotās izmantotās pētījuma metodes, detalizēts apraksts un pamatojums: |  |
|  | Slodzes noteikšanas kritēriju veidošanas principi, detalizēts apraksts un pamatojums: |  |
|  | Metodisko rekomendāciju\* izstrādes principu un gaitas detalizēts apraksts un pamatojums:  \*pirmstiesas izmeklēšanas slodzes noteikšanai, novērtēšanas izmantošanai pirmstiesas izmeklēšanas darba uzskaitei, uzraudzībai un kontrolei. |  |
|  | Detalizēts pētījuma veikšanas plāns un laika grafiks\*:  \**Pretendents izpildes plānu un grafiku var iesniegts atsevišķā failā, piedāvājumā norādot atsauci uz faila nosaukumu.* |  |

**Prezentācija**

Pretendents pēc Pasūtītāja uzaicinājuma ierodas uz prezentāciju, lai klātienē vai attālināti (atkarībā no epidemioloģiskās situācijas) iepazīstinātu ar Tehnisko piedāvājumu, atbilstoši Tehniskajā specifikācijā (1., 2. tabula) noteiktajām prasībām un Tehniskajā piedāvājumā (3. tabula) norādītajai informācijai. Maksimālais prezentācijas laiks (bez jautājumu uzdošanas) – līdz 30 (trīsdesmit) minūtēm. Ja Pretendents neierodas noteiktajā laikā, Pretendenta piedāvājumam “C” pozīcijā tiek piešķirti 0 (nulle) punkti.

* + - 1. **pielikums**

**Statistika**

par smagu un sevišķi smagu noziedzīgu nodarījumu izmeklēšanas rezultātiem Valsts policijas struktūrvienībās prioritārās jomās, kas izmantojama veicot slodzes izpēti.

Palīgmateriāls slodzes noteikšanas kritēriju izstrādei.

*Dokuments pievienot Microsoft Excel formātā.*

1. ***S****pecific,* ***M****easurable,* ***A****chievable,****R****elevant,* ***T****ime-related* - konkrēts, izmērāms, sasniedzams, būtisks, ar laiku saistīts. [↑](#footnote-ref-1)
2. Pētījuma veikšanas visā posmā jānodrošina cieša sinerģija ar SRAP 3 ietvaros pētāmām jomām. [↑](#footnote-ref-2)
3. Elektroniskās nodevumu versijas jāiesniedz latviešu valodā MS Office programmu formātos, izvēloties attiecīgajam nodevuma raksturam un mērķim atbilstošāko formātu. [↑](#footnote-ref-3)